УПИС УЧЕНИКА У ПРВИ РАЗРЕД ЗА ШКОЛСКУ 2024/25. годину

 када почиње и шта је све потребно

Упис деце у први разред ће за школску 2024/25.г почети у предвиђеном термину од 1. априла.

Која деца се ове године уписују у први разред?

– У први разред уписује се свако дете које до почетка школске године има најмање шест ипо, а највише седам ипо година. У школској **2024/25**. години, упис у први разред обавезан је за сву децу рођену од **1. марта 2017. до 28. фебруара 2018.**

– Изузетно, детету може да се одложи упис у први разред за годину дана, у складу са законом. Дете које има од шест од шест ипо година уписује се у први разред након провере спремности за полазак у школу.

Како родитељи пријављују у коју школу желе да им дете буде уписано?

– Родитељу или другом законском заступнику деце која су стасала за упис у први разред основне школе омогућено је да искажу интересовање за упис детета у одређену школу и то личним одласком у школу или електронским путем дефинишу датум уписа и тестирање детета. Од школске 2020/2021. године родитељима је омогућено да електронским путем дефинишу датум уписа детета у одређену школу на територији Србије преко Портала еУправа.

Шта ако се жели школа на другој територији?

Школа се бира на територији где дете живи. Међутим, ако неко жели дете да упише у установу којој територијално не припада, онда је захтев требало да се поднесе тој школи до **1. фебруара.**

– Ако неко жели да упише дете у школу којој територијално дете не припада, онда може да изабере школу, подношењем захтева тој изабраној школи али најкасније до фебруара текуће календарске године у којој се врши упис. Школа је дужна да обавести родитеља, односно другог законског заступника о одлуци по њиховом захтеву за упис детета ванн подручја школе до 30. априла текуће календарске године у којој се врши упис.

Прегледи и тестирања

– Испитивање детета врши психолог применом стандардних поступака и инструмената, препоручених од надлежног завода, односно овлашћене стручне организације. Садржај документације о здравственом прегледу деце уређено је прописима који су у надлежности Министарства здравља.

Документа за упис у основну школу:

– Извод из матичне књиге рођених

– Уверење о похађању предшколског програма

– Доказ о лекарском прегледу детета

– Доказ о пребивалишту родитеља

Од школске 2020/2021. године родитељима је омогућен упис деце у први разред основне школе путем Портала еУправа, омогућена је и услуга еЗаказивање термина за упис и тестирање. На овај начин родитељи једним одласком у школу завршавају све активности везане за упис детета у школу.

Преко апликације еУпис врши се прибављање потребне документације (матичне књиге рођених, евиденције пребивалишта и из ИЗИС-а о обављеном лекарском прегледу), чиме је омогућено да родитељи не морају да прибављају и доносе документацију која је потребна за упис, већ ће за њихове потребе то учинити школа.

Системататски преглед

Систематски преглед је обавезан за свако дете које се уписује у први разред. Он се обавља код педијатра, који на основу прегледа других специјалиста одређује процену здравственог стања детета и на основу тога издаје потврду која се прилаже приликом уписа детета у основну школу.

Систематски преглед деце пред упис у основну школу се састоји од прегледа оториноларинголога, офталмолога, лекара физијатра, логопеда, стоматолога, лабораторијске анализе крви и урина, провера вакционалног статуса и вакцинација. За све ове прегледе упите издаје педијатар код којег се прво одлази и долази након свих урађених прегледа. Тада дете добија вакцину.

Током систематског прегледа проверава се и вакционални картон деце.

Шта ако дете није примило ММР вакцину.

– Обавезна имунација деце и ученика као и садржај о истој уређено је прописима у области здравља. Школа је дужна да упише свако дете са подручја школе.

У Сикирици, 8.02.2024. г Стручни сарадник

 Славица Вулић, дипл. шк. псих.пед.